***Последно сбогом***

Аз гледах те с толкова любов,

за мене други нямаше.

Пожела ми всичко най-добро,

а само ти го даваше.

Ти срина всяка част в мен,

Сърцето дни и седмици те чакаше.

то нямаше покой и ден,

а само чакаше, ли, чакаше…

С надежда аз окови сложих,

друг така и не можа да ги разбие,

между мен и теб не се получи,

а умът сърцето ми не може да надвие.

 ***Ето ме днес***

Ето ме днес – щастлива и борбена,

ето ме днес – след тебе съм нова.

Пак съм си аз, на мен си поробена,

много научих от тази любов.

Дните ми други са, пълни с надежда.

Като цвете разцъфвам, всеки ден съм засмяна.

Всичко в живота, все пак, се нарежда,

само вярвай в това и ще видиш промяна!

И ето ме днес – пак за теб тайно се сещам,

Дори споменът държи ме и още усещам.

Спомням си моментите с теб, но не съжалявам,

а избирам себе си пред това пак да страдам.

 Любовен кръговрат – в такъв сме аз и ти. Безнадеждно и отчаяно все търсещи щастието, без да осъзнаваме, че отдавна го загубихме. Загубихме го в търсенето на перфектното, в търсенето на толкова възвишени качества у другия, които дори не съществуваха. Единственото възвишено нещо бе любовта ни един към друг, но как се очакваше да го видим? Все още подрастващи и презадоволени, превръщайки се в незадоволени от неосъзнаване на това, което бяхме изградили. Така и до днес. Живеем в отделни къши, живеем с други хора. Уж правилните, ама не много и пак така - отново нещо ни залипсва. Мислено продължаваме да се обръщаме назад, с носталгия поглеждаме и малко по малко да навързваме нещата, но отдавна вече късно е за връщане назад. Няколко съдби са щастливо водени от нас и защо да ги разваляме? Само, за да бъдем двамата щастливи? Не, не. По-добре да си живеем все така, да оставим спомена за любовта – бяхме влюбени, наивни и красиви.